《邸中答曹仲辰见度》
明代·黎崇宣

江南日暖燕初飞，蓟北轻寒雁度迟。堤柳渐舒冬后叶，岭梅新度陇头枝。

手披瑶简悲还喜，梦对华裾信转疑。云树苍苍千万里，鹤桥风物倍相思。

作者简介：（?—1644）明广东番禺人，字孺旬。工诗文，善骑射，能书，事母有孝行。崇祯四年进士。授广德知州，以抗直弃官归。闻明亡，哀痛而卒。有《贻情集》。